Potocki

Potocki 	Potocki
 	
 	
Klan: 	Piława (med halvtredje-korset)
Etnicitet: 	Temerisk med starkisk og westerlandsk indflydelse
Etymologi: 	Potok borg
Relaterede familier:	Borkowski, Kamieniecki, Moskorzewski, Stanisławski, Tworowski
Ejendomme: 	Chrząstow borg, Łańcut borg, Leżajsk gods, Nemyriv gods, Potocki palads, Potok borg, Radzyń gods, Tulczyn gods, Tyszkiewicz palads, Uładówka gods, Wilanów borg
Potocki er navnet på en en familie af adelige temeriske magnater, der regnes blandt de rigeste, mægtigste og mest navnkundige slægter i Temerien-Redanien. Familiens navn kan spores til borgen Potok i Chełm vojvodskab. Borgen er hjemsted for deres navnkundige stamfader, feltherren og folkehelten ridder Żyrosław af Potok, der i kongerigets tidligste dage kæmpede mod sorthænderne side om side med kong Stanisław den Store i slaget om Piława. Legenden fortæller, at Żyrosław kæmpede sig frem til orkernes høvding, dræbte ham i tvekamp og jagede de skrækslagne fjender af slagmarken. Som belønning skænkede kongen Żyrosław og hans klan våbenskjoldet opkaldt efter slagmarken. Den dag i dag anvender Potocki-familien ligesom en lang række andre slægter piława-klanens våbenskjold ligesom.
Siden har familien bidraget i stort omfang til den kulturelle, økonomiske og politiske udvikling i rigets sydlige grænseland, hvor en stor del af deres rigdom hidrører fra minedrift og handel med dværgene på Verdens Kant og nomaderne hinsides den. Potockierne har en stor anpart i koloniseringen af Transmontanien og driften af de østvendte karavaneruter. Dertil er de kyndige administratorer med ekspertise i at bruge penge kløgtigt samt at forvalte og om nødvendigt undertrykke deres befolkning på den mest effektive vis. Familien har også øjne rettet mod vesten og har tætte forbindelser til Westerlandene og Stark. I næsten hundrede år har hovedparten af familien også været reformerte classicister influeret af bekendtskaber fra Wolfenburg, men de optræder ikke videre missionerende omkring det.
Familien hævder slægtskab til både gamle kongeslægter og en lang række andre magnatslægter. Potocki-familiens hovedlinje har selv været splittet i tre siden begyndelsen af det tredje århundrede:
* Linia hetmańska, “hétmanens linje” efter storhétmanen Mikołaj Potocki. Linjen bruger farven sølv og bestyrer Łańcut gods.
* Linia prymasowa, “primatens linje” efter primaten af Vizima, Godzisław Bazyli Potocki. Linjen bruger farven sølv og bestyrer Tyszkiewicz gods.
* Linia żelaza, “linjen af jern” der regnes for den ældste. Linjen bruger de originale farver og bestyrer Potok gods.
== Berømte medlemmer ==
* Stefan Potocki (89 – 163 5E), anerkendt formand for Sejmen ad fem omgange i 150’erne og 160’erne.
* Godzisław Bazyli Potocki (118 – 210 5E), primat af Vizima, stamfader til “primatens linje”
* Ludmiła Potocka (120 – 202 5E), Temerien-Redaniens ambassadør til Karak Kadrin
* Mikołaj “Ræven” Potocki (142 – 205 5E), storhétman, stamfader til “hétmanens linje”
* Cecylia Katarzyna Potocka (167 – 225 5E), starosta af Kaniv, velgører til både reformerte og ortodokse templer og klostre.
* Jarosław Godzisław Potocki (221 – 279 5E), akademiker, forfatter, publicist, aeronaut og eventyrer. Er en legendarisk figur kendt for sit farverige liv og levende rejsebeskrivelser. Han var blandt de første til at beskrive det temeriske folk ud fra en lingvistisk-historisk vinkel. Døde ved at skyde sig selv med en velsignet sølvkugle, da han var overbevist om, at han var blevet bidt af en varulv.
* Stanisław “Rewera” Potocki (228 5E –), felthétman, krigshelt og nær rådgiver til kong Zygmunt 3.
Category:Magnateria
Category:Temerien/Redanien
Category:Temerien
Category:Adelshuse